text: Endamálið er at vísa á, at aldurdómurin er verdur at gleða seg til, skrivar samskipari av nýggja ledrablaðnum
text: #000001
text: - Endamálið er at vísa á, at aldurdómurin er verdur at gleða seg til. Tað sigur Hansa Hansen, samskipari á nýggjum føroyskum eldrablaði, sum kemur út fyrsu ferð síðst í november. Norðlýsið gevur blaðið út.
text: #000002
text: Tað at gerast eldri verður oftast umtalað í sambandi við pensión, eldrarøkt og enntá viðhvørt sum “eldrabyrða”. Hetta vilja tey, sum geva nýggja eldrablaðið út, royna at broyta.
text: #000003
text: - Vit vilja bróta vanahugsan um aldurdóm og ístaðin geva pláss fyri søgum um møguleikar, orku og royndir. Longu í sambandi við fyrsta blaðið hava vit fingið íblástur til komandi bløð, tí tað eru so nógvar áhugaverdar søgur at fortelja, greiðir Hansa Hansen frá.
text: #000004
text: Blaðið, ið er ætlað teimum eldru borgarunum í samfelagnum, hevur enn onki navn fingið, men øll kunnu vera við í kappingini um rætta navnið. Vinnarin fær 2000 krónur í virðisløn.
text: #000005
text: Navnið skal endurspegla konseptið og virðini, sum blaðið hevur. Ein frágreiðing um, hví tú hevur valt júst hetta navnið, skal latast inn saman við uppskotinum. Uppskotini kunnu sendast inn við frymlinum inniá í seinasta lagi 9. november klokkan 12:00.
text: #000006